12. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ.95920 της 18 Οκτ./5 Νοεμ. 1965 (ΦΕΚ Β΄ 733) Περί ωρών διδασκαλίας των μαθημάτων Αγγλικής γλώσσης και Αγγλικής και Αμερικανικής Φιλολογίας εις το τμήμα Αγγλικών Σπουδών της Φιλοσοφικής Σχολής του Πανεπιστημίου Αθηνών. Έχοντες υπ’ όψιν: 1) την παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του υπ’ αριθ. 4263/1962 Ν.Δ/τος και 2) την πρότασιν της Φιλοσοφικής Σχολής (Συνεδρία 10-5 και 31.5.65) και της Συγκλήτου του Πανεπιστημίου Αθηνών (Συνεδρία 6.7.65), αποφασίζομεν: Άρθρ.1.-(Ωρίζοντο αι ώραι διδασκαλίας εβδομαδιαίως των διδασκομένων μαθημάτων εν τω Τμήματι Αγγλικών Σπουδών. Αντικατεστάθη δια των δατάξεων της κατωτέρω υπ’ αριθ. 14672/1967 Υπ. αποφάσεως). Άρθρ.2.-Δια την αποδοτικωτέραν διδασκαλίαν του μαθήματος της Αγγλικής γλώσσης οι φοιτηταί του Α΄ και Β΄ έτους σπουδών του ανωτέρω τμήματος διδάσκονται καθ’ ομάδας των οποίων εκάστη αποτελείται εξ 25 φοιτητών, αναλόγως της γνώσεως της γλώσσης ταύτης. Άρθρ.3.-Φοιτηταί του Α΄ και Β΄ έτους σπουδών του εν λόγω τμήματος απορριπτόμενοι εις το μάθημα της Αγγλικής γλώσσης κατά την περίοδον του Οκτωβρίου επανεγγράφονται εις το αυτό έτος σπουδών. Η παρούσα δημοσιευθήτω δια της Εφημερίδος της Κυβερνήσεως. 